وسعتِ سائے کرم دیکھ کہ سر تا سرِ خاک مرزا غالب غزلیں
وسعت سعی کرم دیکھ کہ سر تا سر خاک 
گزرے ہے آبلہ پا ابر گہربار ہنوز 
یک قلم کاغذ آتش زدہ ہے صفحۂ دشت 
نقش پا میں ہے تب گرمی رفتار ہنوز 
داغ اطفال ہے دیوانہ بہ کہسار ہنوز 
خلوت سنگ میں ہے نالہ طلبگار ہنوز 
خانہ ہے سیل سے خو کردۂ دیدار ہنوز 
دوربیں در زدہ ہے رخنۂ دیوار ہنوز 
آئی یک عمر سے معذور تماشہ نرگس 
چشم شبنم میں نہ ٹوٹا مژۂ خار ہنوز 
کیوں ہوا تھا طرف آبلۂ پا یارب 
جادہ ہے وا شدن پیچش طومار ہنوز 
ہوں خموشیٔ چمن حسرت دیدار اسدؔ 
مژہ ہے شانہ کش طرۂ گفتار ہنوز